open-index/open-wikipedia-markdown huggingface dataset:
Ragna Debats

**Ragna Cathelinje Debats** (født 1979) er en spansk-nederlandsk ultraløper, himmelløper (sky running) og trugeløper.

Hun ble verdensmester i trailløping i 2018, og hun ble verdensmester i trugeløping i 2017.

## Idrettskarriere
Debats vant Rae Trail og Ultra maratón de las Terres de l'Ebre i 2013, og i 2015 vant hun Apuko Extrem, Vallespir Canigou Trail og Gore-Tex Transalpine-Run. Hun vant det 252 km lange Pyrenees Stage Run i 2016, og hun vant også Cursa Muntanya Vistabella og Skyrace Vallibierna 34K. Under VM i trugeløping 2016 kom hun på andreplass, bak Isabella Morlini fra Italia. Hun fikk bronse i VM i trailløp 2016. I 2017 vant hun VM i trugeløping 2017, samt Ultra Fiord (70 km) i Chile, Olympus Marathon i Hellas, Matterhorn UltraKS i Sveits og Run The Rut i USA. Hun vant også Europamesterskapet i himmelløping 2017 i Val d'Isère. 

I 2018 vant hun ultraløpene Tramuntanatravessa, Pilgrims Challenge og Ultra Skymarathon på Madeira, samt det 70 km lange High Trail Vanoise i Frankrike. Hun kom på andreplass i VM i trugeløping 2018, bak Michelle Hummel fra USA. Hun vant også VM i trailløping 2018 i Castellón de la Plana i Spania. Hun vant Marathon des Sables i 2019, også kjent som Sahara Marathon, som er et seksdagers ultramaraton på til sammen 251 km. Samme år vant hun også Transvulcania Ultramarathon, Royal Race Gran Paradiso, Ultra-Trail du Mont-Blanc i Italia og Pirin Ultra i Bulgaria. 

Hun vant ultraløpet 4Refugios CAB i Argentina i 2020, og hun vant det 111 km lange Montreux Trail Festival i Sveits. Hun vant også trugeløpet Snowrunning Chacaltaya. Hun vant MaxiRace Recce Run, Merrell Hobbit Trail Runs og K-Way SkyRun, alle tre i Sør-Afrika.

## Referanser


## Eksterne lenker
* Ragna Debats blogg (nedlagt)
Sekaliporus

* se systematisk inndeling

***Sekaliporus*** er en slekt av biller som tilhører familiegruppen vannkalver.

## Utseende
Små, ovale, mørle vannkalver med oransje tegninger på dekkvingene.

## Levevis
Artene lever i rennende vann i småbekker.

## Utbredelse
Slekten er kjent fra det nordlige Australia (nordlige Queensland, Northern Territory, nordlige Western Australia).

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver,  Hydroporinae Aubé, 1836
****** Stammen Hydroporini Aubé, 1836
******* Slekten  ***Sekaliporus*** Watts, 1997
******** *[[Sekaliporus davidi]]* Hendrich & Balke, 2015
******** *[[Sekaliporus kriegi]]* Watts, 1997
 
## Referanser


## Eksterne lenker
* *Siamoporus* på GBIF https://www.gbif.org/species/4726775
*
Norsk Lundehund Klubb

**Norsk Lundehund Klubb** (NLK) ble stiftet 22. november 1962, etter initiativ fra *Eleanor Christie* og med formål om å fremme interessen for hunderasen norsk lundehund. På den tiden fantes det bare ti lundehunder i Norge, som er hunderasens hjemland.

Under stiftelsesmøtet ble det innlemmet 21 medlemmer i den nye hundeklubben. Eleanor Christie ble valgt som klubbens første formann, og et midlertidig styre ble satt. Det besto foruten Eleanor Christie som formann av *Carl Frimann Clausen* (viseformann og avlsråd), *Olav Christie* (sekretær), *Ragnar Fossum* (kasserer), *Elisabeth Harbitz* (styremedlem), *Anne Marie Lindqvist* (suppleant), samt *Unni Frimann Clausen* (revisor). Den første ordinære generalforsamlingen ble avholdt i februar 1963, der det midlertidige styret ble valgt som klubbens faste styre. Samtidig ble det besluttet å søke om medlemskap i Norsk Kennel Klub (NKK).

;Klubbens formål er å...

* fremme best mulig utvikling av rasen norsk lundehund
* arbeide for å bevare rasen ut fra rasebeskrivelse og opprinnelig bruksegenskaper
* bidra til å fremme utviklingen av fysisk og psykisk sunne og sosialt vel tilpassede individer
* arbeide for riktig behandling av hunder og for at aktiviteter med hund drives i verdige former
* bidra til å legge forhold til rette for aktiviteter med hund
* ivareta medlemmenes kynologiske interesser

## Eksterne lenker
* Norsk Lundehund Klubb (offisiell hjemmeside)
Agnoshydrus

***Agnoshydrus*** er en slekt av biller og tilhører familiegruppen vannkalver.

## Utseende
Små (2-3 millimeter), bredt ovale, brunrødlige vannkalver. Dekkvingene har gjerne gulaktige tegninger.

## Levevis
Disse artene lever i rennende vann.

## Utbredelse
Slekten er utbredt i Sørøst-Asia (Myanmar, Vietnam, Laos, Borneo, Taiwan).

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver, Hydroporinae Aubé, 1836
****** Stammen Hyphydrini Sharp, 1882
******* Slekten ***Agnoshydrus*** Biström, Nilsson & Wewalka, 1997
******** *[[Agnoshydrus barong]]* (Hendrich, Balke & Wewalka, 1995)
******** *[[Agnoshydrus ciampori]]* Wewalka & Wang, 2007
******** *[[Agnoshydrus confusus]]* Wewalka & Biström, 1997
******** *[[Agnoshydrus densus]]* Biström, Nilsson & Wewalka, 1997
******** *[[Agnoshydrus laccophiloides]]* (Régimbart, 1888)
******** *[[Agnoshydrus paulbrowni]]* Wewalka & Wang, 2007 
******** *[[Agnoshydrus schillhammeri]]* Wewalka, 1999
******** *[[Agnoshydrus taiwanus]]* Wewalka & Wang, 2007

## Eksterne lenker
* *Agnoshydrus* på GBIF https://www.gbif.org/species/4736706
* Bilde av arten
*
Knut Høibraaten

**Knut Køppen Loneland Høibraaten** (1977&ndash;) er en norsk tidligere fotballagent.

Køppen Høibraaten er opprinnelig fra Bergen. Han bodde perioder i Albania i sin ungdom, der faren Kjell Høibraaten ledet fotballaget Ilir Viking. Kjennskapen til albansk fotball gjorde at Knut Høibraaten kunne begynne en karriere som spilleragent, og hans første overganger ble Jahmir Hyka til Rosenborg og Migen Memelli til Brann høsten 2005 / vinteren 2006.

Han fikk agentlisens hos FIFA og startet selskapet Prosocco sammen med den tidligere Brann-stjernen Per-Ove Ludvigsen. Sammen formidlet de spillere, i hovedsak fra Øst-Europa til Norge. Selskapet holdt på frem til at finanskrisen medførte vanskelige økonomiske tider i norsk fotball, og Høibraaten trakk seg tilbake etter fem-seks år som agent.

Høibraatens bok *Fotballagenten : Røverhistorier fra Fotball-Norge* (2014) fikk stor oppmerksomhet i sportspressen i Norge. Boken antydet blant annet korrupsjon i forbindelse med Piotr Leciejewskis overgang i 2008, der daværende fotballpresident Yngve Hallén ble beskyldt for å ha mottatt penger under bordet. Høibraaten beskrev også hvordan han hadde jukset seg til FIFA-lisensen ved å betale for å få fasiten til eksamen utlevert på forhånd.

Høibraaten er utdannet diplomøkonom fra Handelshøyskolen BI. Etter karrieren som fotballagent har han drevet småbruk i Samnanger. I Samnanger er han engasjert i lokalpolitikken, der han ble valgt inn i kommunestyret for Bygdelista i 2015.

## Litteratur
* 

## Referanser




## Eksterne lenker
*
Abels tårn

**Abels tårn** er et populærvitenskapelig program på NRK P2 som har gått siden 2011. Programmet går ukentlig og er basert på lytterspørsmål som tre forskere besvarer. Programleder er Torkild Jemterud, og programmet spilles inn på Realfagsbiblioteket på Universitetet i Oslo. I perioder har det også bitt vist på TV, på NRK2. Programmet finnes også som podkast.

Programmet har sitt navn fra den norske matematikeren Niels Henrik Abel.

## Referanser


## Eksterne lenker
*Abels Tårn, NRK P2
*Abels Tårn, NRK2
*Abels Tårn, podkast
Halvdan Furholt

**Halvdan Furholt** (1931-2024) var en norsk folkemusiker (hardingfele).

Sammen med sin eldre bror, Otto Furholt og datter, Ragnhild Furholt, ga han ut albumet *Agderkrullar* (Heilo) i 1985. 

Halvdan Furholt var mye brukt som dommer i spel og kveding på kappleiker og drev også med opplæring i felespel. Dette skjedde først og fremst i Kristiansand spelemannslag, der han i mange år var musikalsk leder. I 2001 fikk han Kongens Fortjenstmedalje. I 2007 ble han utnevnt til æresmedlem i Landslaget for spelemenn.   

## Referanser
Basketball under Sommer-OL 2020 – kvinner

****Kvinnenes basketballturnering** under [[Sommer-OL 2020]]** avholdes fra 26. juli til 8. august 2021 i Japan.

Turneringen skulle opprinnelig avholdes i 2020, men 24. mars 2020 ble Sommer-OL 2020 utsatt til 2021 grunnet COVID-19-pandemien.

## Gruppespillet
### Gruppe A

----

----

----
### Gruppe B

----

----

----
### Gruppe C

----

----

----

## Sluttspillet
### Kvartfinaler

----

----

----

### Semifinaler

----

### Bronsefinale

### Finale

## Se også
* Basketball under Sommer-OL 2020 – menn
## Referanser

## Eksterne lenker
*Offisiell hjemmeside
Peder Elias

**Peder Elias Eriksrud Kjørholt** (født 1997), kjent under artistnavnet **Peder Elias**, er en norsk sanger. Som gutt sang han i Nidarosdomens guttekor og i 2023 delte han ut Spellemann-stipendet «Det var her det begynte» til koret.

Han ga ut debutalbumet *Love & Loneliness* i april 2022. Albumet solgte til seks ganger platinum i Sør-Korea, der ble han også kåret til Årets popartist samme år. Han har hatt stor suksess i Asia og vant Spellemannprisen 2022 i klassen årets internasjonale suksess. Hans andre album *Youth & Family* kom i 2024.

I 2023 ble han utpekt som ambassadør for organisasjonen MOT.

## Diskografi
### Album
* *Love & Loneliness* (Sony, 2022)
* ''Youth & Family» (2024)

### Singler
* «Simple» (2018)
* «Simple (Acoustic)» (2018)
* «Vultures» (2018)
* «Good For You» (2019)
* «Favorite Regret» (2019) med Sval
* «Bonfire» (2019)
* «Different» (2020)
* «Sharper» (2020) med Zikai
* «Back in the Game» (2020)
* «Care Less» (2020)
* «Easy» (2020)
* «Freiend Zone» (2020)
* «Home» (2020)
* «Best Friend» (2021)
* «Loving You Girl» (2021) med Hkeem
* «Hide ans Seek» (2021)
* «A New Beginning» (2021) – med KEiiNO
* «When I'm Still Getting Over You» (2022) med Paige
* «Roses» (2022)
* «Lighthouse» (2022)
* «Tell A Son» (2022)
* «Paper Plane» (2023)
* «Row Your Boat» (2023)
* «Hall Of Fame» (2023)
* «Twinkle Twinkle» (2023)
* «Scars» (2023) men Keenan Te
* «Who i am» (2024) med Alan Walker og Putri Ariani
* «Forever Was Never Enough» (2024)
* «Holiday» (2024) med Keenan Te
* «Nevertheless» (2024)
* «Hey Hello» (2024)
* «First Flight» (2024) med 吴宇恒 Yuheng Wu

## Priser og utmerkelser
* 2022: Best Pop Artist – Genie Awards, Sør-Korea
* 2023: Årets internasjonale suksess – Spellemannsprisen
* 2023: Artist of The Year – KKBOX Music Awards, Taiwan

## Referanser


## Eksterne lenker
* 
*
Andreas Hellum

**Andreas Hellum** (født 19. november 1997) er en norsk fotballspiller som spiller for Lyn.

## Referanser


## Eksterne lenker
* 
* «Andreas Hellum» , profil på Arendal Fotballs hjemmeside
Sebastian Stakset

**Sebastian Emil Stakset Konstenius** (født 20. desember 1985) er en svensk rapper, sanger, forfatter og skuespiller.

## Referanser


## Eksterne lenker
* 
* 
*
Den germanske substrat-hypotesen

**Den germanske substrat-hypotesen** er et forsøk på å forklare den påståtte særegne karakteren til de germanske språkene, sammenlignet med andre indoeuropeiske språk. Hypotesen framsetter at urgermansk kan ha vært enten et kreolspråk eller et kontaktspråk som tok opp i seg et ikke-indoeuropeisk substrat, eller kanskje et hybridspråk av to ulike indoeuropeiske språk, en blanding av kentum- og satemvarianter. Holdepunktene for å hevde dette skal være det fellesgermanske ordforrådet og syntaksen, som ikke ser ut til å ha kognater i andre indoeuropeiske språk.

Teorien om et ikke-indoeuropeisk substrat ble først satt fram av Sigmund Feist i 1932. Han anslo at omkring en tredel av urgermanske leksemer kom fra et ikke-indoeuropeisk substrat, og at den påståtte reduksjonen i det urgermanske bøyningssystemet var resultat av pidginisering med substratet. Hvilken kultur eller hvilke kulturer som kan ha bidratt med det språklige substrat-materialet er en pågående akademisk debatt. Mulige kandidater for substratkulturer er maglemose-, nordwestblock- eller traktbegerkulturen, men også eldre nordeuropeiske kulturer som hamburgkulturen.

## Referanser
Niels Bang Wingaard

**Niels Bang Wingaard** (født mars 1839 i Christiania, død juni 1869 i Kristiansand) var en norsk fotograf.

## Oppvekst og familie

Wingaard-navnet kommer fra Lolland i Danmark, men begge foreldrene, kopist Joachim Christian Theodor Wingaard (1809–1862) og Martha Tyrida Wulff (f. 1813) var fra Bergen, hvor de ble gift i Bergen domkirke 7. mars 1834. De flyttet til Christiania i 1836 og bosatte seg i Øvre Slottsgate 8.

Fotografens søsken var Niels Bang (14. mai 1834–15. juli 1834), Gidske Catharine Margrethe Hedevig (21. juni 1835–c.1864), Niels Bang (1837–c.1839) og Frithjof Joachimsen (f. 16. juli 1840).

## Karriere
Wingaard averterte i *[[Morgenbladet]]* 25. november 1862 for at han hadde åpnet atelier i Kongens Gade No 25. Da han i 1863 hadde atelier i snekker Pedersens hus i Storgaten i Grimstad, fikk Marcus Thrane ha provisorisk atelier sammen med ham. Han fotograferte i Stavanger fra mars til mai 1865, men overlot ved avreisen sine glassplater til Carl Lauritz Jacobsen (1836–1879). Litt senere, i folketellingen for 1865, sto han oppført som ugift fotograf, med losji i 7. kvartal i Kristiansand, hvor han delte atelier med sin svoger, fotografen Georg Christian Biseth Hjort (f. 1834).

Det finnes portretter han har tatt av Søren S. Bie (d. 27. april 1866) og senere av skuespillerinnen Fredrikke Nielsen (1837–1912). Disse er begge signert «N. Wingaard». I årene 1868 til 1870 var ifølge Susanne Bonge i virksomhet i Porsgrunn.

## Referanser


## Eksterne lenker
*  Niels Wingaard hos Lokalhistoriewiki
Norgesmesterskapet i fotball for menn 2021–22

**Norgesmesterskapet i fotball for menn 2021–22** var det 115. norgesmesterskapet i fotball, etter at det som skulle vært det 115. NM ble avlyst i 2020 pga. koronapandemien.

Første runde ble spilt 24-25. juli 2021.

Andre runde ble spilt 31. juli og 1. august 2021.

Tredje runde ble spilt 22. september 2021. Nytt for denne sesongen var at runden ble trukket. Tidligere ble runden satt opp, og lag fra Eliteserien kunne ikke møte hverandre før i fjerde runde.

Fjerde runde ble spilt 12.-13. mars 2022.

Kvartfinaler ble spilt 19.-20. mars 2022.

Semifinaler ble spilt 6. og 21. april 2022.

Finalen ble spilt 1. mai 2022.

Turneringen ble spilt uten kvalifiseringsrunder, og det var 128 lag i første runde.

## 1. runde
1. runde ble spilt helgen 24.-25. juli 2021.


































































































































## 2. runde
2. runde ble spilt helgen 31. juli og 1. august 2021.


































































## 3. runde
3. runde ble spilt 22. september 2021.


































## 4. runde


























## Kvartfinaler














## Semifinaler







## Finale




## Se også
* NM i fotball for kvinner 2021
* NM i fotball for kvinner 2022

## Referanser


## Eksterne lenker
*
Halvor P. Eggan

**Halvor Pedersen Eggan** (født i Osen i Østerdalen 3. juli 1854, død i USA 1931) var en norsk-amerikansk fotograf.

## Familie
Foreldrene var Peder Halvorsen Egga (f. 19/5-1832) fra Osen i Østerdal og Serine Olsdatter (f. 1834) fra Elverum. Halvor vokste opp på farsgården Egga, men tok navnet Eggan da han kom til USA.

## Karriere
Halvor emigrerte til USA i 1876, og fikk etter hvert følge av sine brødre, Syver (= Sever) Eggan (10)-1869-1929) og Svend Torinus (= James) Eggan (f. 12/11-1872), som også slo inn på fotografiyrket. De drev fra 1891 til 1895 atelieret Eggan Bros. i 207 Pike Street, Seattle, Washington.

I USA møtte han norske Inger (f. 1870) og de ble gift i 1894 og fikk to barn. Også Inger praktiserte som fotograf. Sammen etablerte de et atelier i Rena omkring 1898, som de oppga allerede i 1900, og dro med barna til Åmot, hvor de finnes omtalt i Folketellingen for 1900. I årene 1901 til 1903 var de tilbake i USA og opprettet eget atelier i Moscow, delstaten Idaho, hvor de også grunnla Eggan Opera House. Ellers drev de virksomheten fra Washington og Oregon, men var tilbake i Moscow i årene 1909-1910.

## Referanser


## Litteratur
* 

## Eksterne lenker
* Halvor P. Eggan Kulturnav
Benjamin Arvola Notkevich

**Benjamin Arvola Notkevich** (født 9. februar 1993) er en norsk politiker (Ap) og sjakkspiller som representerer Tromsø Sjakklubb.

Han er nå politisk rådgiver for energikomiteen på Stortinget.

## Karriere
Notkevich oppnådde IM-tittelen i 2017, og GM-tittelen i 2018.

## Politiker
Notkevich representerer i perioden 2019-23 Sosialistisk Venstreparti i Tromsø kommunestyre. Han er leder for oppvekst og utdanningsutvalget i Tromsø kommune.

I 2022 meldte han overgang fra SV til Ap på grunn av saker som NATO, EØS og privat næringsliv.

## Referanser
Martin Gunnerud

**Martin Hansen Gunnerud** (1848–1932) var en norsk politiker og gårdbruker fra Røyken. Han var ordfører i Røyken fra 1892 til 1893 og fra 1899 til 1910 og stortingsmann for Buskerud amt fra 1895 til 1897. Han representerte partiet Centrum, som etter hvert gikk opp i Høyre.

## Liv og virke
Han var bondesønn og vokste opp på Nærsnes i Røyken. 21 år gammel kjøpte han gården Gunnerud, senere også nabogården Grav. Han kjøpte også gården Nordre Heggum.

Han ble valgt inn i fattigkommisjonen da han var 26 år gammel, tre år senere også i herredsstyret. Han var ordfører fra 1892 til 1893 og fra 1899 til 1910. Han gjorde særlig mye for vedlikeholdet av bygdeveiene. Han var også medlem av amtsutvalget og formann i amtets veikomité. Han var medlem av direksjonen i Røyken sparebank fra 1880 til 1893.

Martin Gunnerud var valgmann for Røyken prestegjeld ved flere stortingsvalg. Han var opprinnelig en moderat venstremann, som sist i 1880-årene begynte å søke samarbeid med Høyre ved stortings- og kommunevalg. I 1893 ble det dannet en «centrumsforening» i Røyken med Martin Gunnerud som formann. Dette ble i virkeligheten en fellesforening for partiene Centrum og Høyre, som i løpet av 1895 var gått helt opp i Høyre. Han ledet foreningen frem til 1903. Ved stortingsvalget i 1894 ble Gunnerud valgt inn på Stortinget med Høyres stemmer. Han satt i Stortingets gasje- og pensjonskomité. Ved stortingsvalget i 1897 seiret Venstre i Buskerud amt, men Gunnerud kom tilbake som 1. varamann i stortingsperioden 1901–1903.

Han var utsending fra Buskerud amt ved kroningen av kong Haakon VII og dronning Maud i Trondheim i 1906. For sin tilstedeværelse ble han tildelt Kroningsmedaljen 1906. Han ble også tildelt Medaljen for borgerdåd i sølv for sitt samfunnsnyttige virke.

## Referanser
Ola Kai Ledang

**Ola Kai Ledang** (født 25. juli 1940 i Namsos) er en norsk musikkforsker. Fra 1985 var han professor i musikkvitenskap ved Universitetet i Trondheim med etnomusikologi og instrumentforskning som spesialfelt.

## Referanser
Niels Benzon

**Niels Benzon** (1684–1709) var en dansk boksamler.

Han ble født i Aalborg som sønn av  Peder Benzon til Havnø (d. 1701) og Drude Mathiasdatter Foss (d. 1684). Benzon hadde estetiske og litterære interesser og hadde anlagt en sjelden samling av nyere latinske dikteres poetiske skrifter. Over denne lot han i Leiden trykke en fortegnelse med tittelen: *Bibliotheca poetica nobilis cujusdam Dani* (1704).

Etter Benzons død ble bøkene i 1711 solgt på auksjon i vennen Frederik Rostgaards hus. Samlingen utgjorde da 1238 bind.

Benzon var gift med Adelheid Magdalena von Schwanewede.

## Referanser
Argon–argon-datering

**Argon–argon-datering**, også kalt **<sup>40</sup>Ar/<sup>39</sup>Ar-datering** er en radiometrisk datering som er oppfunnet for å erstatte kalium-argondatering i nøyaktighet. Den eldre metoden krevde at prøver deles i to for separate kalium- og argonmålinger, mens den nyere metoden bare krever et bergfragment eller mineralkorn og bruker en enkelt måling av argon-isotoper. 40Ar/39Ar datering er avhengig av nøytronbestråling fra en atomreaktor for å konvertere en stabil form for kalium (39K) til radioaktiv 39Ar. 

## Eksterne lenker
* WiscAr Geochronology Laboratory, University of Wisconsin-Madison
* UC Berkeley press release: "Precise dating of the destruction of Pompeii proves argon-argon method can reliably date rocks as young as 2,000 years"
* New Mexico Geochronology Research Laboratory
* Argon Isotope Facility  of the Scottish Universities Environmental Research Council
* Open University Ar/Ar and Noble Gas Laboratory
* Argon Laboratory / Australian National University
Lyrikkåret 1950

## Hendelser
## Utgitte verk
*Einar Skjæraasen: *Som blomsterstøv med vind* (viser)
## Fødsler

## Dødsfall

## Bildegalleri

Young_Edgar_Lee_Masters_2.png|Edgar Lee Masters(1868–1950)
Sri_aurobindo.jpg|Sri Aurobindo(1872–1950)
Edna_St._Vincent_Millay.jpg|Edna St. Vincent Millay(1892–1950)
Cesare_pavese.jpg|Cesare Pavese(1908–1950)
Arne_Johnsson_2018.jpg|Arne Johnsson(1950–)


## Referanser
Glareadessus

* se systematisk inndeling

***Glareadessus*** er en slekt av biller som tilhører familiegruppen vannkalver.

## Utseende
Små (ca. 1,8-2 millimeter), avlange, blankt rødbrunlige vannkalver. Oversiden har spredte, korte hår.

## Levevis
Artene lever i ferskvann under jordoverflaten. De er funnet i grunnvann som flyter nede i bakken i wadier.

## Utbredelse
Slekten er utbredt i området rundt Persiagulfen.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver,  Hydroporinae Aubé, 1836
****** Stammen Bidessini Sharp, 1882
******* Slekten  ***Glareadessus*** Wewalka & Biström, 1998
******** *[[Glareadessus franzi]]* Wewalka & Biström, 1998
******** *[[Glareadessus stocki]]* Wewalka & Biström, 1998

## Referanser


## Eksterne lenker
*
Horelophus

***Horelophus*** er en slekt av biller som hører til familien vannkjær (Hydrophilidae).

## Utseende
En liten (2-3 millimeter), avlang, blankt mørkbrun til svart vannkjær. Oversiden er jevnt og nokså kraftig punktert. Dekkvingene og pronotum har delvis gjennomskinnelige, lyse ytterkanter. Antennene er forholdsvis lange med en lang, tre-leddet klubbe, omtrent dobbelt så lange som palpene. Hodet er avrundet firkantet med utstående fasettøyne. Pronotum er avrundet firkantet, dekkvingene jevnbrede med en litt diffus grop i midten ved sømmen. Beina er forholdsvis lange, lyst fargede.

## Levevis
Arteen kan finnes ved bredden av rasktstrømmende elver og bekker, på steinete underlag, der billene gjemmer sge mellom mose. De eter sannsynligvis alger.

## Utbredelse
Slekten er utbredt på New Zealand.

## Systematisk inndeling
Arten har noen ganger blitt plassert i en underfamilie for seg, Horelophinae.

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien Chaetarthriinae
****** Stamme Chaetarthrini
******* Slekten ***Horelophus*** d'Orchymont, 1913
******** *[[Horelophus walkeri]]* d'Orchymont, 1913

## Eksterne lenker
* *Horelophus* på GBIF https://www.gbif.org/species/183106612 
*
Friidrett under Sommer-OL 2020 – 100 meter menn

**Mennenes 100 meter** under Sommer-OL 2020 i Tokyo ble avholdt på Japans nasjonalstadion 31. juli–1. august 2021.

## Program
Alle klokkeslett er lokal tid (UTC+9)

Mennenes 100 meter finner sted over to påfølgende dager.

## Rekorder
Før denne konkurransen var rekordene på 100 meter som følger:

## Resultater
### Innledende heat
De presumptivt svakeste påmeldte måtte løpe pre-kvalifisering for å få løpe forsøksheat.
Kvalifiseringsregler: De tre første i hvert heat (Q) og den raskeste ellers (q) gikk videre til forsøksheatene.

Vind: Heat 1: -0,2&nbsp;m/s; Heat 2: +0,0&nbsp;m/s; Heat 3: +0,9&nbsp;m/s

#### Heat 1

#### Heat 2

#### Heat 3

#### Sammendrag innledende heat

### Forsøksheat
Kvalifiseringsregler: De tre første i hvert heat (Q) og de tre raskeste ellers (q) gikk videre til semifinalene.

#### Heat 1

#### Heat 2

#### Heat 3

#### Heat 4

#### Heat 5

#### Heat 6

#### Heat 7

### Semifinaler
Kvalifikasjonsregler: De to første i hvert heat (Q) og de to raskeste ellers (q) gikk videre til finalen.

#### Semifinale 1

#### Semifinale 2

#### Semiefinale 3

### Finale
Resultatene var som følger:

## Referanser
Friidrett under Sommer-OL 2020 – 400 meter hekk menn

**Mennenes 400 meter hekk** under Sommer-OL 2020 i Tokyo blir avholdt på Japans nasjonalstadion 30. juli – 3. august.

I det som har blitt beskrevet som et av de mest storartede løpene i olympisk historie, vant Karsten Warholm fra Norge vant med ny verdensrekord på 45,94 sekunder. Han slo sin egen tidligere rekord, satt en måned tidligere, med 0,76 sekunder; sølvmedlajevinner Rai Benjamin fra USA slo den tidligere rekorden med 0.53 sekunder. Den brasilianske hekkeløperen Alison dos Santos tok bronse. Medaljene var de første som både Norge og Brasil vant på øvelsen; USA har vært på medaljepodiet i fire strake leker.

## Rekorder
Før denne konkurransen var gjeldende verdensrekord, OL-rekord og verdensdelrekorder som følger:

Følgende nye verdensrekord, OL-rekord og verdensdelrekorder under konkurransen:

## Program
Alle klokkeslett er lokal tid (UTC+9)

Mennenes 400 meter hekk finner sted over tre ikke-påfølgende dager.

## Resultater
### Forsøksheat
Kvalifikasjonsregel: De fire første i hvert heat (Q) pluss de fire raskeste ellers (q) kvalifiserte seg til semifinalene.

#### Heat 1

#### Heat 2

#### Heat 3

#### Heat 4

#### Heat 5

### Semifinaler
Kvalifiseringsregel: De to første i hvert heat (Q) pluss de to raskeste ellers (q) kvalifiserte seg til finalen.

### Finale
Resultater:

## Referanser
The Most Wuthering Heights Day Ever

**The Most Wuthering Heights Day Ever** er en begivenhet som arrangeres på ulike steder rundt om i verden hvor deltakere gjenskaper musikkvideoen til musikeren Kate Bush' låt «Wuthering Heights» fra 1978. Datoen for arrangementene varierer fra år til år, men blir vanligvis avholdt i midten av juli.

Arrangementets inspirasjon er teaterkollektivet Shambush!' *The Ultimate Kate Bush Experience*, som fant sted i 2013 i Brighton i Storbritannia, som en del av kunstfestivalen *Brighton Fringe*. Hundrevis deltok på arrangementet, med mål om å sette en uoffisiell verdensrekord med flest dansere kledd i rødt, som Kate Bush i videoen, på ett sted.

The Most Wuthering Heights Day Ever blir vanligvis arrangert i en bypark, og har siden 2016 blitt avholdt i land som Australia, Belgia, Canada, Finland, Frankrike, Irland, Israel, Nederland, New Zealand, Norge, Sverige, Tyskland og USA. Deltakerne er fra alle aldersgrupper og kjønn.

## Referanser


## Eksterne lenker
* Facebook
Bourdonnaisia

***Bourdonnaisia*** er en slekt av biller som hører til familien vannkjær (Hydrophilidae).

## Utseende
Små (1,7-2,3 millimeter), bredt ovale, blanke, mørke vannkjær. Antennene er over dobbelt så lange som palpene, med en smal, tre-leddet klubbe.

## Levevis
Disse billene finnes mellom fuktig løvstrø.

## Utbredelse
Slekten er utbredt på Seychellene.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien kulevannkjær, **Sphaeridiinae**
****** Stamme Coelostomatini
******* Slekten ***Bourdonnaisia*** Scott, 1913
******** *[[Bourdonnaisia mahensis]]* Scott, 1913
******** *[[Bourdonnaisia silhouettae]]* Scott, 1913

## Referanser


## Eksterne lenker
* *Bourdonnaisia* på GBIF https://www.gbif.org/species/4721430
*
Myrmetes

* se systematisk inndeling

***Myrmetes*** er en slekt av biller som tilhører familien stumpbiller (Histeridae). Slekten omfatter bare én kjent art.

## Utseende
En liten, oval, brunrød til svart stumpbille, antenner og bein røde. Dekkvingene er rundede og dekker alle bakkroppsleddene bortsett fra det siste og spissen av det nestsiste, med ganske fine lengdestriper.

## Levevis
Arten er knyttet til maur.

## Utbredelse
Arten er utbredt i Vest-Europa, bortsett fra den sørligste delen. I Norge er den funnet nord til Lofoten.

## Systematisk inndeling/norske arter

* Ordenen biller, **Coleoptera**
** Underordenen Polyphaga
*** Overfamilien stumpbiller (Histeroidea)
**** Familien **[[stumpbiller]]**, **[[Histeridae]]** Gyllenhal, 1808
***** Underfamilien speilstumpbiller, **[[Saprininae]]** Banchard, 1845) 
****** Slekten ***Myrmetes*** Marseul, 1862
******* *[[Myrmetes paykulli]]* Kanaar, 1979 (= *Hister piceus* Paykull, 1809, ikke Marsham, 1802)
## Kilder
* Caterino, M.S. 2002. Histeridae, Clown Beetles på Tree of life
* *Myrmetes* på GBIF https://www.gbif.org/species/4433091
* Artsdatabanken - *Myrmetes* https://artsdatabanken.no/Taxon/_/10889

## Eksterne lenker
*
Fagertärn

**Fagertärn** er et vann i Tiveden, nært Tivedens nasjonalpark  i Askersunds kommune  i Närke i Sverige.

Vannet er &nbsp;meter dypt, har et areal på &nbsp;kvadratkilometer og ligger   &nbsp;meter over havet. Fagertärn ligger i  Natura 2000-området og beskyttes av "fågeldirektivet". Vannet ligger i vassdraget *Rösjöbäcken*.

Vannet er opprinnelsessted for den røde nøkkerosen/vannliljen. Bernhard Agaton Kjellmark så den røde nøkkerosen ved et besøk i 1856. Han gjorde den kjent, men det resulterte i plyndring av liljene. 1905 ble samtlige nøkkeroser i Fagertärn fredet av "landshövdingen" i Örebro.

Den røde fargen har de fått gjennom mutasjon, altså en tilfeldig forandring i arveanlegget til blomsten. Dette skjedde trolig i Fagertärn, men det finnes også røde nøkkeroser i andre vann i Tiveden. I mange fall et resultat av at man plantet ut blomster på 1800-tallet. De er også fredet i de vannene. Blomsten finnes i ulike fargevarianter, fra lys rosa til mørk rød.

Ellers er de røde akkurat slik de hvite, og derfor ikke en egen art.

Etter 1980 har bestanden minket i Fagertärn. Man vet ikke hvorfor og man prøver å finne ut hvordan man skal bevare bestanden.

Fra 15 juli–15 august blomstrer nøkkerosen i vannet.

## Referanser


## Eksterne lenker
* Fagertärn - Länsstyrelsen Örebro län
Scoliopsis

***Scoliopsis*** er en slekt av biller som hører til familien vannkjær (Hydrophilidae).

## Utseende
En liten, oval, mørk vannkjær med antydning til metallglans. Oversiden har spredte, kraftige børstehår. Hode, pronotum og dekkvingers ytterkanter danner en kontinuerlig kurve sett ovenfra. Hodet er rundet foran, fasettøynene nokså store, flate og nyreformede. Pronotum er trapesformet, mye bredere bak enn foran. Dekkvingene er rundede.

## Levevis
Arten lever i såkalte hygropetriske habitater, det vil si på våte steiner ved rennende vann.

## Utbredelse
Slekten er utbredt i Sørøst-Asia (Sri Lanka).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien vannkjær, **Hydrophilinae**
****** Stamme Laccobiini Houlbert, 1922
******* Slekten ***Scoliopsis*** d'Orchymont, 1919
******** *[[Scoliopsis spinosa]]* d'Orchymont, 1919

## Eksterne lenker
* Bilde av arten
*
Dactylostethus

* 

***Dactylostethus*** er en slekt av biller som hører til familien vannkjær (Hydrophilidae).

## Utseende
En liten (2,5-3 millimeter), bredt oval, blank, mørk vannkjær. Antennene er omtrent dobbelt så lange som palpene, med en spoleformet, tett treleddet klubbe. Beina er ganske korte. Oversiden er svært fint punktert og blank. Pronotum er noe bredere enn dekkvingene ved roten.

## Levevis
Inghenting er kjent om biologien til denne arten.

## Utbredelse
Arten er beskrevet fra Sumatra.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien vannkjær, **Hydrophilinae**
****** Stamme kulevannkjær,  Sphaeridiini
******* Slekten ***Dactylostethus*** d'Orchymont, 1919
******** *[[Dactylostethus impunctatus]]* d'Orchymont, 1919

## Kilder

## Eksterne lenker
* *Dactylostethus* på GBIF https://www.gbif.org/species/4719532
*
Hallands herreder

**Halland** var historisk oppdelt i 8 herreder (med svenske navn i parentes):
 

*Faraas Herred (*Faurås härad*)
*Fjerre Herred (*Fjäre härad*)
*Halmsted Herred (*Halmstads härad*)
*Himle Herred (*Himle härad*)
*Høgs Herred (*Höks härad*)
*Tøndersø Herred (*Tönnersjö härad*)
*Viske Herred (*Viske härad*)
*Aarsted Herred (*Årstads härad*)
Ardipithecus ramidus

***Ardipithecus ramidus*** er en art av australopithecine fra regionen Afar i det nåværende Etiopia. Arten levde for 4.4 millioner år siden i Zancleum. I motsetning til moderne hominider, gikk arten både på to bein (bipedalisme) og klatret i trærne. Gangen var ikke så effektivt som hos mennesker, og den var heller ikke så effektiv trelevende som store aper. Dens oppdagelse har sammen med oppdagelsen av apene i miocen, endret vår forståelse av sjimpansens og menneskets siste felles forfar fra å ligne på dagens sjimpanser, orangutaner og gorillaer til å være skapninger uten noen moderne tilsvarenhet.

Artens forhold til australopithecus er uklar.

## Eksterne lenker
* 
* Reconstruction by John Gurche
* The Smithsonian Institution's Human Origins Program
* Discovering Ardi - Discovery Channel
* Human Timeline (Interactive) – Smithsonian, National Museum of Natural History (August 2016).
Cycreon

***Cycreon*** er en slekt av biller som hører til familien vannkjær (Hydrophilidae).

## Utseende
Små (2,6-3,3 millimeter), bredt ovale, halvmatt brunlige vannkjær. Hodet er avrundet sekskantet med nokså små fasettøyne. Pronotum er avrundet. Dekkvingene er rundede med fine punkstriper.

## Levevis
De voksne billene lever på blomsterstander av planter i myrkonglefamilien.

## Utbredelse
Slekten er utbredt i Sørøst-Asia (Malaysia inkludert Singapore og Borneo).

## Systematisk inndeling
Navnet er et anagram av *[[Cercyon]]*.

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien kulevannkjær, Sphaeridiinae
****** Stamme Megasternini
******* Slekten *Cycreon* d'Orchymont, 1919 
******** *[[Cycreon adolescens]]* Arriaga-Varela, Yeng, Kirejtshuk & Fikáček, 2018
******** *[[Cycreon armandi]]* Shatrovskiy, 2017
******** *[[Cycreon floricola]]* Arriaga-Varela, Yeng, Kirejtshuk & Fikáček, 2018
******** *[[Cycreon sculpturatus]]* Orchymont, 1919

## Referanser


## Eksterne lenker
* *Cycreon* på GBIF https://www.gbif.org/species/133183352
*
Hydrocolus

***Hydrocolus*** er en artsrik slekt av biller og tilhører familiegruppen vannkalver.

## Utseende
Små 2,6-4,7 millimeter), avlangt ovale, mørke vannkalver.

## Levevis
Både de voksne billene og  larvene, er  rovdyr.  De lever i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.

## Utbredelse
Slekten er utbredt i Nord-Amerika og også i Skandinavia.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver Dytiscidae Leach, 1815
***** Underfamilien småvannkalver Hydroporinae Aubé, 1836
****** Stammen Hydroporini Aubé, 1836 
******* Slekten ***Hydrocolus*** Roughley & Larson, 2000 
******** *[[Hydrocolus deflatus]]* (Fall, 1923)
******** *[[Hydrocolus filiolus]]* (Fall, 1923)
******** *[[Hydrocolus heggiensis]]* Ciegler, 2001
******** *[[Hydrocolus oblitoides]]* Roughley & Larson, 2000
******** *[[Hydrocolus oblitus]]* (Aubé, 1838)
******** *[[Hydrocolus paugus]]* (Fall, 1923)
******** *[[Hydrocolus persimilis]]* (Crotch, 1873)
******** *[[Hydrocolus rubyae]]* (Larson, 1975)
******** *[[Hydrocolus rufiplanulus]]* (Fall, 1923)
******** *[[Hydrocolus rupinus]]* Roughley & Larson, 2000
******** *[[Hydrocolus sahlbergi]]* Nilsson, 2001 (=*Hydroporus picicornis* Sahlberg, 1875, ikke Chevrolat, 1863) - finnes i Skandinavia inkludert Norge
******** *[[Hydrocolus stagnalis]]* (Gemminger & Harold, 1868)

## Eksterne lenker
* bugguide.net - bildedatabase over nordamerikanske insekter https://bugguide.net/node/view/56124
*
Valøya (Nærøysund)

**Valøya** er ei halvøy og ei bygd som ligger sørvest på Ytter-Vikna i Nærøysund kommune, 10 km sørvest for Austadfjord. Bygda ligger på eidet som knytter halvøya til Ytter-Vikna med Nordvågen i nord og Sørvågen i sør.

Jordbruk og fiske er de viktigste næringene på Valøya. Flere unge familier har etablert seg på stedet de siste årene.

På Valøya ligger Valøy kirke. 

På Valøya har kystverket ei almenningskai. Valøya Båtforening har egen gjestehavn på Valøya.

Valøya er en grunnkrets i Nærøysund kommune og har 106 innbyggere pr. 1. januar 2021.

*Valøen i Vikten brevhus* ble etablert i 1909. Det endret status til poståpneri  i 1911. *Valøy poståpneri* ble nedlagt i 1965. Valøya var anløpssted for den gamle lokalbåten Vikna. Valøya er et av de gamle skolestedene i Vikna. Da det gamle skolehuset i bygda brant ned i 1925, ble det bygd nytt skolehus som stod ferdig i 1926. Valøy skole ble nedlagt i 1970, og elevene ble overført til Austafjord. Da ble skolebygningen ombygd og vigslet, først til Valøya kapell, og senere til Valøy kirke, som den står i dag.

Fra Valøya går Fv 7094 til Austafjord, og Fv 770 videre til Rørvik. 

Fra Valøya er det bussforbindelse til Austafjord og Rørvik.

Midt på halvøya ligger Valøytinden (135 moh), et kjent utsiktspunkt på Ytter-Vikna.

## Referanser
Skaraborgs län

**Skaraborgs län** i Västergötland var historisk oppdelt i 15 herreder:

* Barne härad
* Frökinds härad
* Gudhems härad 
* Kinne härad
* Kinnefjärdings härad
* Kåkinds härad
* Kållands härad
* Laske härad
* Skånings härad
* Vadsbo härad, det nordligste fylket (herred) og det største i området.
* Valle härad
* Vartofta härad, den nest største fylket (herred) i området.
* Vilske härad
* Viste härad
* Åse härad
Anton Shammas

**Anton Shammas** (født i 1950) er en palestinsk-israelsk forfatter, dikter, oversetter og professor.

Shammas ble født i landsbyen Fassuta i den nordlige delen av Israel og flyttet til Jerusalem i 1968, der han studerte ved Hebrew University og begynte å skrive dikte på hebraisk.

Shammas utga romanen *Arabesques* i 1986 på hebraisk. Boken vekket oppsikt fordi den var skrevet av en palestinskættet forfatter, men på hebraisk. Boken er blitt lest som et forsøk på å etablere en identitet som kristen palestiner og israelsk statsborger av en forfatter som er arabisk, kristen og hebraiskspråklig. Shammas er blitt beskrevet som en «israelsk araber» som skriver på hebraisk.

Shammas er i dag professor i skjønnlitteratur fra Midtøsten ved University of Michigan og er bosatt i USA.

## Referanser
Hakainde Hichilema

**Hakainde Hichilema** (født 1962) er en zambisk politiker (United Party for National Development, UPND) og forretningsmann. Han ble 24. august 2021 utnevnt som Zambias femte valgte president. Hichilema vant presidentvalget 16. august 2021 med 59&nbsp;% av de avgitte stemmene. Valget i 2021 var hans sjette forsøk på å bli valgt som Zambias president. 

## Referanser


## Eksterne lenker
*
Elise Sørensen

**Elise Sørensen** (født 2. juli 1903, død 5. juli 1977) var en dansk sykesøster som oppfant den moderne selvklebende stomibandasje til bruk for mennesker med stomi, der noe av tykktarmen er lagt ut fra en kunstig åpning på buken, såkalt kolostomi.

## Oppfinnelse
Da Elises søster Thora ble operert for tarmkreft i 1954 med påfølgende kolostomi, var tilgjengelige hjelpemidler stort sett en kombinasjon av gummibeholdere som måtte holdes på plass med brede belter. Det var vanskelig å holde dem tett til området omkring stomien. I tillegg til var de ukomfortable og  lekket ofte avføring, noe som gjorde det så å si umulig for Thora og andre med stomi på den tiden å leve et normalt liv.

Motivert av et ønske om å hjelpe Thora og andre med stomi som Elise traff som sykesøster i hjemmesykehjelpen, utarbeidet hun en helt ny stomibandasje i plastmateriale med en selvklebende basisplate som kunne klebes tett til huden omkring stomien. Avføringen fra tarmåpningen på buken (stomien) ville nå ikke lekke ut, men gå direkte i den påfestede plastposen. Behovet for belter og annet falt bort, og det samme gjorde de mange lekkasjer som tidligere fulgte bruken av stomiutstyr.

## Coloplast

Prinsippet med selvklebende basisplater der en oppsamlingspose er tilkoblet eller festet er idag grunnprinsippet for alle stomibandasjer. Det ble godkjent i 1954 som dansk patent nr. 86860 og er standard for all produksjon av stomibandasjer. Løsningen ble for første gang satt i storproduksjon for salg av selskapet Coloplast mot slutten av 1950-tallet. Coloplast, som ble dannet for produksjon av Sørensens oppfinnelse, er siden blitt en verdensomspennende produsent for stomibandasjer med omkring  ansatte på verdensplan. 

## Referanser
Romdeler

En **romdeler** eller **romavdeler** er et møbel som er plassert på en slik måte at den deler et rom inn i separate områder. Et eksempel på dette er en **skjermvegg** eller en **skillevegg** som ofte viser til en flyttbar vegg ikke går helt opp til taket. En bokhylle plassert andre steder enn langs rommets normale vegger (bærevegger og lettvegger) kan også fungere som romdelere. Planter kan også fungere som romdelere.

Romdelere brukes av interiørarkitekter og arkitekter som et middel til å dele inn rom i separate områder, enten for dekorasjon, skjerming av innsyn, eller i noen tilfeller skape mer effektiv bruk av rommet. Romdelere kan være midlertidige eller fast inventer, og kan også være flyttbare eller bærbare.

## Se også
* Skjermbrett

## Referanser
Lea Myren

**Lea Mathilde Skar-Myren** (født 2001) er en norsk skuespiller og modell.

Hun ble kjent for rollen som Maya i NRKs dramaserie *[[Jenter (TV-serie)|Jenter]]* (2013–2015; 2018). Senere har hun spilt Jeanette i NRKs situasjonskomedie *[[Familien Lykke]]* (2020–) og taterjenten Monica Larsen i TV&nbsp;2s dramaserie *[[Kids in Crime]]* (2022–2024). I 2025 spilte hun Elvira i *[[Den stygge stesøsteren]]*, som hadde premiere på Sundance filmfestival. For filmen vant hun Amandaprisen 2025 i klassen årets nykommer.

Myren har også hatt biroller i flere NRK-serier, blant annet situasjonskomedien *[[Side om side]]* (2018) og ungdomsserien *[[Blank (TV-serie)|Blank]]* (2019).

## Bakgrunn og utdanning
Lea Mathilde Skar-Myren ble født 21. april 2001 i Elverum, og er oppvokst i Hamar og Oslo. Hun er datter av forsker Ane-Marthe Skar (født 1980). Myren gikk på Fyrstikkalleen skole før hun tok dramalinjen ved Hartvig Nissens skole, hvorfra hun fullførte videregående i 2020. Senere har hun studert fysisk teater ved École internationale de théâtre Jacques Lecoq i Paris.

## Karriere
Myren debuterte på TV i 2009 i NRKs barne-TV-serie *[[Superia (TV-program)|Superia]]*, der hun deltok i innslag hvor barn guidet seerne gjennom et dataspill. I 2013 fikk hun hovedrollen som Maya i første sesong av NRKs dramaserie *[[Jenter (TV-serie)|Jenter]]*. Hun spilte rollen frem til 2015, da serien skiftet fokus til en ny venninnegjeng ledet av Mayas søster. Deretter hadde hun en sporadisk birolle.

I 2018 hadde Myren en birolle i en episode av NRKs situasjonskomedie *[[Side om side]]*. Året etter spilte hun i flere TV-serier, blant annet ungdomsserien *[[Blank (TV-serie)|Blank]]* og situasjonskomedien *[[Allerud VGS]]*. Samme år hadde hun en statistrolle i teaterstykket «Dottera» ved Det Norske Teatret, og var lyssjef i *[[Nissenrevyen]]*. I 2020 fikk hun hovedrollen som Jeanette i NRKs situasjonskomedie *[[Familien Lykke]]*.

I 2021 arbeidet hun som modell for klesmerket Also Worldwide. Hun fikk samme år sin første filmrolle i *Aldri i livet*, og medvirket i musikkvideoen til Kristian Skylstads «Never Lose That Childish Glow in Your Eyes».

I 2022 fikk Myren hovedrollen som Monica «Tatærn» Larsen i TV 2s dramaserie *[[Kids in Crime]].* I sesong 2, som kom i 2024, var hun seriens mest sentrale karakter og fungerte også som fortellerstemme. *Kids in Crime* vant fire priser under Gullruten 2023. Myren ble selv nominert til Gullruten 2025 i klassen beste skuespiller hovedrolle drama og til Seriekritikerprisen 2025 i klassen beste norske skuespiller for serien.

Myren spilte hovedrollen Elvira i filmen *[[Den stygge stesøsteren]]*, et internasjonalt samarbeid mellom Norge, Polen, Sverige og Danmark. Filmen hadde premiere på Sundance filmfestival i 2025. For filmen vant hun klassen årets nykommer under foran Amandaprisen 2025.

## Filmografi
### Fjernsyn

### Film

### Musikkvideoer

### Reklame

## Diskografi
* *Og forresten heter jeg Leah* (2025), roman av Elida Karo – lydbok

## Referanser


## Eksterne lenker
* 
* 
* 
*
Presstøping

**Presstøping** er en type metallstøping hvor smeltet metall presses under trykk inn i en støpeform. På denne måten kan man oppnå presisjon, bedre overflatefinish og tynnere godstykkelse enn ved bruk av sandform. Dermed trengs mindre bearbeiding, og man sparer bearbeidingskostnader. En ulempe er at utstyr for presstøping vanligvis er dyrere enn andre metoder, hvilket gjør at det kreves stor serieproduksjon for at det skal lønne seg økonomisk. Presstøpt gods får en overflate som er tett, men ved bearbeiding er det vanlig at man bearbeider frem porer. Dersom overflaten som skal bearbeides skal brukes til tetning bør man settet et porekrav på overføaten.

Det smeltede metallet er oftest en lettmetall-legering som inneholder bly, tinn, sink, aluminium og/eller magnesium.
The Book of Henry

**The Book of Henry** er en amerikansk dramafilm fra 2017.

Regissør var Colin Trevorrow, og manus ble skrevet av Gregg Hurwitz. Hovedrollene spilles av blant andre Naomi Watts, Jacob Tremblay, Sarah Silverman og Lee Pace. Historien handler om en plan klekket ut av et barn, som dør av kreft, for å redde en nabo-jente. Filmen hadde premiere under Los Angeles Film Festival i juni 2017.

## Handlingsreferat
I en liten forstad i Hudson Valley blir 11 år gammelt geni Henry Carpenter, og hans yngre bror Peter, oppdratt av deres alenemor Susan - en servitør som ønsker å skrive en bildebok for barn. Henry har brukt sitt intellekt til å investere med suksess i aksjemarkedet, og har bygget opp en liten formue for familien sin. Henry beskytter også Peter fra en mobber på skolen. Henry og Susan er begge glad i deres nabo og Henrys klasse-kamerat, Christina Sickleman.

Henry mener at Christina blir mishandlet av hennes stefar Glenn - byens politimester. Henry forsøker å melde fra om overgrep til barnevernet, og rektor ved skolen deres - Janice Wilder. Men Glenn har mange forbindelser blant lokale myndigheter, og Wilder er uvillig til å utfordre politimesteren uten noen beviser. De klarer ikke å overbevise myndighetene om å iverksette noen etterforskning. Henry utvikler en detaljert plan for å redde Christina, som han skriver ned i en notatbok. Etter et voldsomt anfall blir Henry kjørt til sykehus, hvor de oppdager en hjernesvulst og blir operert.

Noen få dager senere dør Henry ved sykehuset. Peter gir Henrys notatbok til moren deres. Susan forsøker, men mislykkes, å få noen til å åpne en etterforskning. En kveld, fra vinduet på Peters soverom, ser hun Glenn på rommet til Christina, og hun bestemmer seg for å gjennomføre planen til Henry. Notatboken beskriver Henrys plan om å drepe Glenn med en rifle - og samtidig dekke Susans spor, slik at det vil være umulig å spore drapet tilbake til henne. Susans alibi kan skaffes ved å gjennomføre drapet samtidig som både Christina og Peter skal opptre ved et talent-show på skolen.

## Skuespillere
* Naomi Watts som Susan Carpenter. Moren til Henry og Peter.
* Jaeden Martell som Henry Carpenter. Susan's eldste sønn.
* Jacob Tremblay som Peter Carpenter. Henry's bror, og Susan's yngste sønn.
* Sarah Silverman som Sheila. En servitør og Susan's beste venn.
* Dean Norris som Glenn Sickleman. Politimester og Christina's stefar.
* Lee Pace som David Daniels. En kirurg som opererer på Henry
* Maddie Ziegler som Christina Sickleman. Glenn's ste-datter.
* Tonya Pinkins som Janice Wilder, rektor ved en skole.
* Bobby Moynihan som John. Sjefen til Susan's og Sheila.
* Geraldine Hughes som Mrs. Evans. Læreren til Henry's og Christina.
* Jackson Nicoll som Morris, en gutt som mobber Peter

## Eksterne lenker
* 
* Offisiell trailer, Youtube.com
Steve Kekana

**Steve Kekana** (født 4. august 1958 i Zebediela i Limpopoprovinsen i Sør-Afrika, død 1. juli 2021 i Johannesburg) var en sørafrikansk musiker. Utenfor Sør-Afrika var han mest kjent for reggaelåten *Raising My Family* fra 1980.

Kekana var blind siden femårsalderen. Han tok parallelt med musikkarrieren en juridisk eksamen.

Han døde 1. juli 2021 av komplikasjoner grunnet covid-19.

## Referanser


## Eksterne lenker
* 
*